**ROMÂNIA**

**JUDEȚUL SATU MARE**

**CONSILIUL LOCAL AL**

**COMUNEI ORAȘU NOU**

**HOTĂRÂREA**

**Nr. 30/2023**

**privind modificarea prețului de valorificare a masei lemnoase provenite din pădurea proprietate a comunei Orașu Nou, aflată în administrarea Ocolului Silvic Negrești Oaș, partida nr. 2200146401550 Pr Cărpiniș**

Consiliul Local al comunei Oraşu Nou, județul Satu Mare, întrunit în ședință extraordinară, convocată de îndată, în data de 18.05.2023;

Având în vedere:

-Referatul de aprobare întocmit de domnul primar, înregistrat sub nr. 4246/17.05.2023;

-Raportul de specialitate întocmit de Serviciului financiar, achiziții publice și autorizarea desfășurării activității de transport local, înregistrat sub nr. 4247/17.05.2023;

- Adresa nr. 1325 din 17.05.2023 a Ocolului Silvic Negrești Oaș, înregistrată la Primăria comunei Orașu Nou cu nr. 4238/17.05.2023, prin care solicită diminuarea prețului de pornire la licitație, negociere sau vânzare directă de la 550 lei/mc la 480 lei/mc a unui volum de 145,16 mc masă lemnoasă din partida 2200146401550 Pr Cărpiniș, prop**rietate a comunei Orațu Nou, aflată în administrarea Ocolului Silvic Negrești Oaș, având în vedere că a fost oferită la un număr de două licitații și o negociere, dar nu s-a adjudecat;**

**- Hotărârea Consiliului local Orașu Nou nr. 11/30.01.2023** p**rivind aprobarea valorificării unei cantităti de masa lemnoasă din pădurea proprietate a comunei Orasu Nou, aflată în administrarea Ocolului Silvic Negreşti Oaş, respectiv aprobarea Devizelor de exploatare a masei lemnoase din partizile 2200146401570 PR Valea Seacă și 2200146401550 PR Cărpiniș;**

Ţinând cont de prevederile Legii nr. 46/2008 privind Codul Silvic, republicată, cu modificările și completările ulterioare;

În conformitate cu prevederile art. 4 alin. 1, art. 6, art. 20 alin. 5 și alin. 7 din Regulamentul de valorificare a masei lemnoase din fondul forestier proprietate publică, aprobat prin Hotărârea Guvernului nr. 715/2017, cu modificările și completările ulterioare;

Luând act de dispozițiile art. 129 alin. 2 lit. c, alin. 3 d și alin. 7 lit. r din Ordonanța de Urgență a a Guvernului nr. 57/2019 privind Codul administrativ, cu modificările și completările ulterioare;

In temeiul art. 139 alin. 3 lit. g și art. 196 alin. 1 lit. a din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**HOTĂRĂŞTE**

**Art. 1.** Se aprobă modificarea prețului de pornire la licitație, negociere sau vânzare directă aprobat prin art. 2 din Hotărârea Consiliului local Orașu Nou **nr. 11/30.01.2023 privind aprobarea valorificarii unei cantităti de masa lemnoasă din pădurea proprietate a** p**rivind aprobarea valorificării unei cantităti de masa lemnoasă din pădurea proprietate a comunei Orasu Nou, aflată în administrarea Ocolului Silvic Negreşti Oaş, respectiv aprobarea Devizelor de exploatare a masei lemnoase din partizile 2200146401570 PR Valea Seacă și 2200146401550 PR Cărpiniș**, după cum urmează:

|  |  |  |  |  |  |
| --- | --- | --- | --- | --- | --- |
| Nr. crt. | Partida | Sortimentul | Volum  mc | Preț de pornire la lcitație fără TVA-vechi lei/mc | Preț de pornire la licitație fără TVA-nou lei/mc |
| 1 | 2200146401550 Pr Cărpiniș | Buștean Fag | 145,16 | 550 | 480 |
|  | Total |  | 145,16 |  |  |

**Art.2**. Cu ducerea la îndeplinire a prezentei se încredinţează Ocolul Silvic Negrești Oaș și primarul comunei Orașu Nou.

**Art. 3.** Prezenta hotărâre se va comunica Instituţiei Prefectului - Judeţul Satu Mare, primarului Comunei Orașu Nou, Serviciului financiar, achiziţii publice și autorizarea desfășurării activității de transport local al Primăriei Comunei Orașu Nou și Ocolului Silvic Negrești Oaș.

**Orasu Nou la 18.05.2023**

Președinte de ședință, Contrasemnează,

Matyas PAIZOȘ Secretar general,

Sonia-Teodora Stan

*nr. total al consilierilor în funcție: 13*

*nr. total al consilierilor prezenți: \_\_\_*

*nr. total al consilierilor absenți: \_\_\_*

*nr. total al consilierilor care participă la dezbateri și la vot \_\_\_\_*

*voturi pentru: \_\_\_*

*voturi împotrivă: \_\_\_*

*abțineri: \_\_\_\_*